# data[].attributes.attachment_caption
Environmental Education: Learning and Acting for a Better Future - Language Campus, Calle Herradores 1, San Cristóbal de La Laguna, Tenerife 
https://goo.gl/maps/URQM5Cpzg5GkuHDq8

# data[].attributes.body
PON - Icebreakers - spoznávali sme sa navzájom učitelia z rôznych kútov Európy - Česka, Luxemburska, Chorvátska, Talianska, Grécka, Holandska, Rumunska, Litvy a ja ako jediný zo Slovenska.

Vnorili sme sa do problematiky environmentálneho vzdelávania, najmä formou brainstormingu a skupinových hier.

Tzv. návrat do detstva - ku koreňom, prečo máme radi prírodu a prečo je pre nás dôležitá.

# data[].attributes.body
Vytvorili sme si super tím učiteľov. Zaoberali sme sa pôvodom potravín a dosahom globálneho obchodu na životné prostredie a osudy ľudí a dnes veľkého celosvetového problému „Fast fashion“ – rýchleho módneho priemyslu, ktorý má ďalekosiahle dopady na životné prostredie mnohých krajín, aj celého sveta. Vzdelávacie aktivity boli zaujímavé a dôraz sa kládol najmä na praktické aktivity, buď individuálne, ale hlavne skupinové – napríklad navrhli sme trvalo udržateľnú narodeninovú párty. Poobede sme mali možnosť objaviť históriu a krásy mesta La Laguna počas komentovanej prehliadky.

# data[].attributes.body
Navštívili sme reštauráciu Makika, ktorá je navrhnutá podľa zásad trvalo udržateľného rozvoja a má tzv. biophilic dizajn. Podľa vzoru sme mali navrhnúť „Oázu pokoja a zelene“ v našej škole a rozoberali sme prečo je to dôležité. Nadobudli sme znalosti, prečo zeleň v prostredí výučby pôsobí na študentov upokojujúco a sú šťastnejší. Dokonca dosahujú lepšie študijné výsledky. Okrem toho sme sa zúčastnili  exkurzií do prírody a spoznali jej krásy a výnimočnosť tohto krásneho ostrova. Napríklad unikátneho pralesa Anaga, sopky El Teide, pobrežia skalných útesov Los Gigantes atď.

# data[].attributes.body
Zúčastnili sme sa exkurzie permakultúrnej farmy Finca la Canopea v Los Silos, ktorú prevádzkuje naša školiteľka so svojím manželom. Mali sme možnosť nahliadnuť ako sa v reálne dá dosiahnuť pestovanie v súlade s prírodou, s využitím celého jej potenciálu. Videli sme prvý krát v živote trvalo udržateľné pestovanie banánov, manga, avokáda, vanilky a iných pre nás exotických subtropických rastlín. Bolo to veľmi zaujímavé a poučné.

# data[].attributes.body
V piatok sme mali rozlúčkové stretnutie so zhrnutím aktivít počas uplynulého týždňa. Zopakovali sme si čo sme sa nové naučili, čo nám to dalo a naposledy si vymenili naše postrehy a aktivity zo školského prostredia domovskej krajiny. Na záver nám bol slávnostne odovzdaný certifikát o absolvovaní kurzu, potom nasledovala malá oslavujúca a zároveň rozlúčková párty.